ഓണ്ലൈന് ഫുഡ് ഭക്ഷണ വിതരണക്കമ്ബനികള്ക്ക് ജിഎസ്ടി ഏര്പ്പെടുത്താന് നിര്ദ്ദേശം ദില്ലി: ഓണ്ലൈന് ഭക്ഷണ വിതരണ കമ്ബനികളില് നിന്നും ജിഎസ് ടി ഈടാക്കാമെന്ന് കൗണ്സില്. സൊമാറ്റോ, സ്വിഗ്ഗി അടക്കമുള്ള കമ്ബനികള് ഇനി ജിഎസ് ടി നികുതി അടക്കണം. 2022 ജനുവരി 1 മുതല് പുതിയ നികുതി പ്രാബല്യത്തില് വരും. ഇകൊമേഴ്സ് കമ്ബനികള്ക്ക് സോഫ്ട് വെയര് മാറ്റത്തിന് വേണ്ടിയാണ് സമയം നീട്ടി നല്കുന്നത്. പല ഹോട്ടലുകളും ജി എസ് ടി അടക്കുന്നില്ലെന്നും പല ഹോട്ടലുകളും രജിസ്റ്റര് ചെയ്തിട്ടില്ലെന്നും ഫിറ്റ്മെന്റ് പാനല് നേരത്തെ ചൂണ്ടിക്കാട്ടിയിരുന്നു. അതേ സമയം അര്ബുദത്തിനുള്ള മരുന്നുകളുടെ ജിഎസ്ടി 12 ല് നിന്ന് 5 ശതമാനമായും കുറച്ചിട്ടുണ്ട്. കൊവിഡ് മരുന്നുകള്ക്ക് നല്കിയിരുന്ന ഇളവ് ജിഎസ്ടി കൗണ്സില് ഡിസംബര് 31 വരെ നീട്ടി. പെട്രോളും ഡീസലും ജിഎസ്ടിയില് ഉള്പ്പെടുത്തുന്ന വിഷയം ചര്ച്ച ചെയ്യുന്നത് ജിഎസ്ടി കൗണ്സില് മാറ്റിവച്ചു. പെട്രോളിന്റെയും ഡീസലിന്റെയും വില രാജ്യത്ത് പുതിയ റെക്കോര്ഡ് തീര്ക്കുന്ന സാഹചര്യത്തില് ജിഎസ്ടിയില് ഉള്പ്പെടുത്തി വില കുറക്കണമെന്ന ആവശ്യം ശക്തമാണ്. എന്നാല് സാമ്ബത്തിക രംഗത്തിന്റെ നട്ടെല്ലൊടിക്കുന്ന തീരുമാനത്തിനെതിരെ സംസ്ഥാനങ്ങള് കൗണ്സിലില് ഒറ്റക്കെട്ടായി നിലപാടെടുത്തു. വിഷയം ചര്ച്ച ചെയ്യേണ്ട സാഹചര്യമായിട്ടില്ലെന്ന് വിലയിരുത്തിയ ജിഎസ്ടി കൗണ്സില് വിഷയം പിന്നീട് പരിഗണിക്കാനായി മാറ്റിവെക്കുകയായിരുന്നു. ജിഎസ്ടിയില് ഉള്പ്പെടുത്തുന്നത് പരിഗണിക്കണമെന്ന കേരള ഹൈക്കോടതിയുടെ നിര്ദേശത്തെ തുടര്ന്നാണ് വിഷയം പരിഗണനയില് വന്നത്. ഒന്നിച്ചെതിര്ത്ത് സംസ്ഥാനങ്ങള്: പെട്രോളിനും ഡീസലിനും ജിഎസ്ടി ഏര്പ്പെടുത്തുന്നതില് ചര്ച്ച മാറ്റിവച്ചു കേരളം എതിര്പ്പ് ഉയര്ത്തിയ വെളിച്ചെണ്ണയുടെ ജിഎസ്ടി നിരക്ക് ഉയര്ത്തുന്നതും ഇന്ന് പരിഗണനക്കെടുത്തു. ഒരു ലിറ്ററില് താഴെയുള്ള വെളിച്ചെണ്ണ ഹെയര് ഓയില് ആയി ഉപയോഗിക്കപ്പെടുന്നതിനാല് വരുമാന നഷ്ടം ഉണ്ടാകുന്നുവെന്നായിരുന്നു വിഷയം പഠിച്ച സമിതിയുടെ കൗണ്സിലിന്റെ കണ്ടെത്തല്.